Il-grupp espert konsultattiv tal-gvern Taljan li jagħti pariri lill-gvern dwar ir-rispons tiegħu għall-pandemija COVID-19 ippropona li jingħalqu l-ħwienet u l-attivitajiet kollha mhux essenzjali fi tmiem il-ġimgħa, bħal ma kien ġara matul il-vaganzi tal-Milied, minħabba ż-żieda fil-każijiet ta' Covid-19. L-aġenzija tal-aħbarijiet ANSA irraportat li l-għan huwa li jiġi evitat il-kuntatt bejn in-nies, l-uniku mod effettiv li bih tista tiġi miġġielda l-infezzjoni, anke f'żoni b'riskju moderat ta' koronavirus. Skont l-ANSA, l-esperti pproponew ukoll miżuri aktar stretti f'żoni ħomor fejn hemm riskju għoli ta' tixrid tal-virus bħal dawk adottati sena ilu fil-belt tat-Tramuntana ta' Codogno, li ġiet issiġillata wara li saret waħda mill-ewwel hotspots tal-coronavirus. L-esperti enfasizzaw ukoll il-ħtieġa li l-kampanja ta' tilqim tiġi estiża għal kemm jista' jkun nies malajr kemm jista' jkun.